Document ID: 32012R0238

A BIZOTTSÁG 238/2012/EU VÉGREHAJTÁSI RENDELETE
(2012. március 19.)
egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Sel de Guérande / Fleur de sel de Guérande (OFJ)]
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Franciaország kérelmét a „Sel de Guérande / Fleur de sel de Guérande (OFJ)” elnevezés bejegyzésére (2).
(2)
A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,
(3)
Az 510/2006/EK rendelet 13. cikke (3) bekezdése második albekezdésének értelmében ugyanakkor átmeneti időszak állapítható meg a földrajzi területet magában foglaló tagállamban székhellyel rendelkező vállalkozások számára, feltéve, hogy az említett vállalkozások jogszerűen forgalmazták a szóban forgó termékeket, és a szóban forgó rendelet 6. cikkének (2) bekezdésében említett közzététel napját megelőzően legalább öt éve folyamatosan használták az érintett elnevezéseket, és erre hivatkoztak is az ugyanezen rendelet 5. cikkének (5) bekezdésében említett, nemzeti kifogásolási eljárásban.
(4)
A Francia Köztársaság hatóságai a Bizottságnak küldött, 2011. február 22-én beérkezett levelükben megerősítették, hogy a területükön székhellyel rendelkező, e rendelet II. mellékletében felsorolt vállalkozások megfelelnek az 510/2006/EK rendelet 13. cikke (3) bekezdésének második albekezdésében említett feltételeknek.
(5)
Ennek megfelelően az említett vállalkozások az e rendelet hatálybalépésétől számított ötéves átmeneti időszakban továbbra is használhatják a „Sel de Guérande / Fleur de sel de Guérande (OFJ)” bejegyzett elnevezést,
ELFOGADTA EZT A RENDELETET:
1. cikk
Az e rendelet I. mellékletében szereplő elnevezés bejegyzésre kerül.
Az e rendelet II. mellékletében felsorolt vállalkozások azonban az e rendelet hatálybalépésétől számított ötéves időszakban továbbra is használhatják a szóban forgó elnevezést.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. március 19-én.

Labels: 3
18
14